
PLAN RADA HUP PČELINJAK ZA 2024. GODINU

U 2024. godini nadamo se boljoj epidemiološkoj situaciji a samim time i većem broju okupljanja i predavanja. Želja mi je da se što veći broj članova uključi u  rad Udruge jer jedino tako možemo biti još bolji nego do sada. S obzirom da su u rad Udruge aktivno uključeno svega par članova dostigli smo svoj vrhunac i bez uključivanja ostalih ne možemo dalje napredovati. Nadam se boljemu.
I u 2024. godini prijavljivati ćemo se na razne natječaje, ovisno o tome kada, tko i pod kojim uvjetima ih raspisuje. Najvjerojatnije će se nastaviti projekti u Gradu Zagrebu-”Pčelarsko dežurstvo” i “Praćenje divljih životinja” odnosno “Edukacija građana”, kao i projekti u zatvorima i kaznionicama koje prijavljujemo na natječaj Ministarstva pravosuđa i uprave.
Uz sva moja nadanja i nastojanja i dalje nemamo vlastiti prostor za rad Udruge te ukoliko u ovoj godini to ne uspijemo riješiti nastaviti ćemo raditi na tome i u 2024. godini. Samo upornošću se dolazi do rezultata.
Svi članovi trebaju radfiti na povećanju broja članstva. Natavi li članstvo rasti ovim tempom u 2024. godini imamo izgleda postati najbrojnija Udruga u Gradu Zagrebu. Osobno ću svakako raditi na tome. Prilika za povećanje članstva je na svakom događanju i manifestaciji na kojima sudjelujemo kao i u osobnim razgovorima sa kolegama pčelarima ali i sa ostalima zainteresiranima za rad Udruge. 
[bookmark: _GoBack]Već standardno nastojati ćemo dostojno obilježiti Svjetski dan pčele, organizirati Pčelarsku školu u Zagrebu-po mogućnosti i drugdje gdje postoji interes, sudjelovati na svim nama zanimljivim manifestacijama i slično. Nadam se da ćemo i dalje uspijevati zauzimati veliki medijski prostor, tim više što nam je od 2023. godine u sklopu projekta Rezolucija zemlja, gdje smo partneri a u organizaciji Večernjeg lista, Večernji list postao medijski pokrovitelj HUP Pčelinjak i HPS-112.
Ukoliko  bude mogućnosti i stvore se uvijeti i 2024. godine nastojati ćemo poslati naše mlade pčelare na međunarodno natjecanje mladih pčelara.
Neke veće planove za rad Udruge u ovom trenutku nemam jer sve ovisi o tome hoće li se i koliko ostali člasnovi Udruge uključiti u rad iste.
U Zagrebu, 23.03.2023.                                                        Dražen Jerman
                                                                                         predsjednik HUP Pčelinjak

